als_Latn dik_Latn sag_Latn
Tranjeri Sampaio është duke vazhduar dhe stërvitjen e parafundit para derbit kundër Tiranës në ambientet e kompleksit “Olimpik” në Yrshek. Sulmuesi Migen Memelli dhe mbrojtësi i krahut të majt Liridon Ahmeti janë duke zhvilluar stërvitje të diferencuar nga grupi. Stërvitjes së diferencuar i është bashkuar dhe Krasniqi. Skuadra është duke zhvilluar kuadrat ndërmjet tyre më pas streching dhe një mini-sfidë ndërmjet tyre.
• Gjatë këtyre ditëve, Sampaio u ka kërkuar lojtarëve të tij që të rrisin më shumë kohën e regjimit, në mënyrë që të jenë sa më të qetë.
• Ndërkohë, lojtarët e Partizanit nuk qëndrojnë më në hotelin “Comfort”, pasi prej disa ditësh janë zhvendosur në hotelin e klubit, i cili ndodhet pranë kodrave të Liqenit Artificial.
• Të premten pritet që “Ultras Guerrils” të kenë një takim me lojtarët e skuadrës së tyre, për t’iu kërkuar atyre fitoren me çdo kusht në ndeshjen e së shtunës.
als_Latn als_Latn als_Latn als_Latn